EUROPA-PARLAMENTETS OG RÅDETS AFGØRELSE nr. 2535/97/EF af 1. december 1997 om anden tilpasning af afgørelse nr. 1110/94/EF om fjerde rammeprogram for Det Europæiske Fællesskabs indsats inden for forskning, teknologisk udvikling og demonstration (1994-1998)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 103 I, stk. 1 og 2,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

under henvisning til udtalelse fra Regionsudvalget (3),

i henhold til fremgangsmåden i traktatens artikel 189 B (4), på grundlag af Forligsudvalgets fælles udkast af 23. september 1997, og

ud fra følgende betragtninger:

Ifølge artikel 1, stk. 3, i afgørelse nr. 1110/94/EF (5) tager Europa-Parlamentet og Rådet senest den 30. juni 1996 det samlede maksimumsbeløb for Fællesskabets finansielle deltagelse i det fjerde rammeprogram op til revision med mulighed for at forhøje det;

i årsrapporten fra 1996 om forskning og teknologisk udvikling i Den Europæiske Union behandles gennemførelsen af fjerde rammeprogram i det første år, og det påvises, at der er disponeret fuldt ud over de midler, der var til rådighed i 1995, og at der er udvist meget stor interesse fra forskningskredses og industriens side; dette har betydet, at det har været umuligt at støtte visse projekter af høj kvalitet;

Den Europæiske Unions finansielle overslag tillader kun en begrænset supplerende finansiering af forskningsrammeprogrammet;

Kommissionen har givet forsikring om, at det finansielle supplement, som vedtages, under alle omstændigheder vil blive begrænset af loftet for udgiftsområde 3 i de nuværende finansielle overslag, jf. aftalen af 29. oktober 1993 mellem institutionerne om budgetdisciplin og forbedring af budgetproceduren (6), og at det ikke vil berøre de øvrige prioriterede områder under udgiftsområde 3 som f.eks. de transeuropæiske net;

for at sikre, at forskningsarbejdet kan fortsætte og bidrage til den europæiske industris konkurrenceevne på internationalt plan, livskvalitet og en bæredygtig udvikling, bør der vedtages yderligere finansiering for visse særprogrammer -

TRUFFET FØLGENDE AFGØRELSE:

Eneste artikel

1. Det samlede maksimumsbeløb for Fællesskabets finansielle deltagelse i det fjerde rammeprogram forhøjes med 115 mio. ECU, der tildeles visse særprogrammer i fjerde rammeprogram som anført i bilag I.

2. I afgørelse nr. 1110/94/EF foretages følgende ændringer:

- Artikel 1, stk. 3, første afsnit, affattes således:

»Det samlede maksimumsbeløb for Fællesskabets finansielle deltagelse i det fjerde rammeprogram udgør 11 879 mio. ECU. Heraf udgør det vejledende beløb for tidsrummet 1994-1996 5 449 mio. ECU og det vejledende beløb for tidsrummet 1997-1998 6 430 mio. ECU.«

- Bilag I erstattes af teksten i bilag II til denne afgørelse.

Udfærdiget i Bruxelles, den 1. december 1997.

På Europa-Parlamentets vegne

J. M. GIL-ROBLES

Formand

På Rådets vegne

J.-C. JUNCKER

Formand

(1) EFT C 115 af 19. 4. 1996, s. 1, og

EFT C 70 af 6. 3. 1997, s. 20.

(2) EFT C 212 af 22. 7. 1996, s. 24.

(3) EFT C 337 af 11. 11. 1996, s. 55.

(4) Udtalelse fra Europa-Parlamentet af 18. juni 1996 (EFT C 198 af 8. 7. 1996, s. 27). Rådets fælles holdning af 27. januar 1997 (EFT C 111 af 9. 4. 1997, s. 88) og Europa-Parlamentets afgørelse af 13. marts 1997 (EFT C 115 af 14. 4. 1997, s. 135). Europa-Parlamentets afgørelse af 21. oktober 1997 og Rådets afgørelse af 10. november 1997.

(5) EFT L 126 af 18. 5. 1994, s. 1. Afgørelsen er ændret ved afgørelse nr. 616/96/EF (EFT L 86 af 4. 4. 1996, s. 69).

(6) EFT C 331 af 7. 12. 1993, s. 1.

BILAG I

>TABELPOSITION>

BILAG II

»BILAG I

FJERDE RAMMEPROGRAM (1994-1998) BELØB OG FORDELING

>TABELPOSITION>

>TABELPOSITION>

(1) Heraf 639 mio. ECU til FFC's driftsbudget.

(2) Heraf 96 mio. ECU til de i programmerne planlagte videnskabelige og teknologiske støtteaktiviteter med konkurrencemæssigt sigte.

(3) Foruden de midler, der er afsat til tredje aktion, vil gennemsnitligt 1 % af det samlede budget til fjerde rammeprogram blive afsat til formidling og nyttiggørelse af resultaterne under første aktion. Der vil blive sikret en nær samordning mellem formidlings- og nyttiggørelsesaktiviteterne for særprogrammerne under første aktion og de tilsvarende aktiviteter under tredje aktion.

(4) Heraf 40 mio. ECU, der tildeles på et konkurrencemæssigt grundlag til videnskabelig og teknisk ad hoc-støtte til andre EF-politikker.

(5) Der vil også blive gennemført miljørelaterede forskningsprojekter inden for flere andre områder under den første aktion, navnlig inden for områderne industriteknologi, energi og transport.«